
ΑΝΑΚΟΙΝΩΣΗ
ΕΘΕΛΟΝΤΕΣ ΕΚΠΑΙΔΕΥΤΙΚΟΙ ΓΙΑ ΤΟ ΚΟΙΝΩΝΙΚΟ ΦΡΟΝΤΙΣΤΗΡΙΟ
Ο δήμος Ζωγράφου στα πλαίσια της Κοινωνικής του πολιτικής λειτουργεί  Κοινωνικό Φροντιστήριο.
Σκοπός του είναι η δημιουργία και παροχή ίσων ευκαιριών σε μαθητές Δευτεροβάθμιας Εκπαίδευσης , οι οικογένειες των οποίων  αδυνατούν να ανταποκριθούν στις οικονομικές απαιτήσεις της πρόσθετης διδακτικής στήριξης.
Στην προσπάθεια αυτή σημαντική στήριξη αποτελεί και η συνδρομή Εθελοντών Εκπαιδευτικών όλων των ειδικοτήτων που με την προσφορά τους δείχνουν έμπρακτα την κοινωνική τους ευαισθησία και αλληλεγγύη.
Στο τέλος της σχολικής χρονιάς οι συμμετέχοντες στο πρόγραμμα εκπαιδευτικοί θα λάβουν βεβαίωση διδασκαλίας καθώς και συστατική επιστολή.
Εκπαιδευτικοί οι οποίοι επιθυμούν να προσφέρουν εθελοντική εργασία στο Κοινωνικό Φροντιστήριο για το σχολικό έτος 
2020-21 μπορούν να επικοινωνήσουν με την γραμματεία του Κοινωνικού Φροντιστηρίου στα τηλέφωνα 2107789652 & 2107486267
Σας ευχαριστούμε εκ των προτέρων για το ενδιαφέρον και την στήριξή σας.

